 Markaa xal ayaa la gaadhay, xalkaas la gaadhayna waa in iyada oo mudaddii loo kordhiyey golahii wakiilada iyo madaxweynahaba, goaankaas waan oggalahay, goaanka Guurtiduna ma uu horeyn, intaan golaha Guurtidu soo bixina xisbiyada mucaaradku heshiis ayaa ay wada galeen, sadex nin ayaa Saleebaan na loogu diray aniga iyo Maxamed Kaahin iyo Cabdi-naasir, waana sadexda xisbi qaran, waxaan ku nidhi guddoomiye waanu soo tashanaynaa ee haddii xisbiyadu xal soo gaadhaan ma naga aqbalaysaa, adigu sabtidii ayaa Saleebaan loola yimi iyada oo 15kii Nobember la isla qaatay, Saleebaan qadiyadii xisbiyada waa uu ku dhiiran waayey oo waxaa uu yidhi taladu golaha ayaa uu igaga xidhan yahay, xisbiga Waddanina sidaas ayaa uu ku diiday, Labadii xisbi ee kalena way saxeexeen, hadana se kamay hadhin oo bisha December ayaa markii danbe la isla qaatay. 